50. ΝΟΜΟΘΕΤ. ΔΙΑΤΑΓΜΑ υπ' αριθ. 28 της 18/28 Ιουν. 1973 (ΦΕΚ Α' 132) Περί καταβολής των προσωρινών επιδομάτων του Ν.Δ. 4548/1966 εις τους γεωπόνους των Αγροτικών Φυλακών και των Αγροτικών Σωφρονιστικών Καταστημάτων του κράτους. Άρθρ.1.-1.Εις τους γεωπόνους των Αγροτικών Φυλακών και των Αγροτικών Σωφρονιστικών Καταστημάτων του Κράτους, καταβάλλονται από της ενάρξεως της ισχύος του παρόντος, αντί των ήδη καταβαλλομένων, τα προσωρινά επιδόματα τα κατ' άρθρ. 9 του Ν.Δ. 4548/1966 «περί του ενιαίου μισθολογίου των δημοσίων υπαλλήλων κλπ.» (τομ. 2Α σελ. 384,28), καταβαλλόμενα εις τους αντιστοίχους κατά κλάδον ομοιοβάθμους αυτών τακτικούς υπαλλήλους του Υπουργείου Εθνικής Οικονομίας (Τομεύς Γεωργίας). 2.Η εκ της εφαρμογής των ανωτέρω προκαλουμένη πρόσθετος δαπάνη βαρύνει τας πιστώσεις του Ειδικού Λογαριασμού «Κεφάλαια Εργασίας Κρατουμένων» του Υπουργείου Δικαιοσύνης. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 